Návrh zákona ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v  znení neskorších predpisov a o zmene a doplnení niektorých zákonov

	Vyhodnotenie pripomienkového konania					

Rezort	Pripomienka	Typ	Vyh.	Spôsob vyhodnotenia	Poznámka	
MVRR SR 

	1.	V nadväznosti na pripravovanú novelu zákona č. 575/2001 Z.z. o organizácii činnosti vlády a organizácii ústrednej štátnej správy v znení neskorších predpisov, ktorou sa o. i. navrhuje prenos pôsobností v oblasti stavebného poriadku z MŽP SR na MVRR SR nesúhlasia s návrhom ako celkom a považujú ho za predčasný, pričom riešenie obsahu novely by následne už mal riešiť po 1.1. 2003 iný ústredný orgán štátnej správy.
	Z	N	 Vzhľadom na potrebu urýchleného riešenia vzniknutých problémov v oblasti preneseného výkonu štátnej správy z okresných úradov na obce oblasti stavebného konania s účinnosťou od 1.1.2003, bol na základe výsledkov MPK predložený návrh zákona do ďalšieho legislatívneho postupu.	Rozpor bol odstránený dňa 14.11.2002 rokovaním generálneho riaditeľa sekcie MŽP SR a riaditeľa odboru MVRR SR
	
ZMOS

	1.	Navrhuje prijať alternatívu I, t.j. aby stavebným úradom bola v plnom rozsahu každá obec. K preferovanej alternatíve I uplatňuje ZMOS nasledujúce pripomienky:
2.	K čl. I bod 4 – v § 117 navrhovaný odsek 3 navrhujú vypustiť a nahradiť nasledujúcim znením „(3) Obec je povinná do 28.2. 2003 oznámiť územne príslušnému krajskému úradu sídlo úradovne a zmenu jeho sídla oznámiť vopred, najneskôr však do 14 dní pred jeho zmenou. Zoznam úradovní ministerstvo uverejňuje vo Vestníku ministerstva životného prostredia SR“.
3.	K čl. I bod 6 – v § 141 ods. 6 slová „1. februára“ nahradiť slovami „1.marca“.	Z

Z

Z	A

A

A	Do ďalšieho legislatívneho konania je predložená pôvodná alternatíva I s novým znením bodu 6 ktoré v plnom rozsahu akceptuje pripomienky predložené ZMOSom.

akceptované v úprave bodu 6. návrhu novely	

	
MV SR

	1. Podporuje alternatívu č. II z hľadiska vhodnosti riešenia na zabezpečenie kvalifikovaného výkonu štátnej správy na úseku stavebného konania, ako aj z hľadiska zníženia výdavkov štátneho rozpočtu súvisiacich s presunom pôsobnosti. V súvislosti s alternatívou II ďalej navrhujú: doplniť prechodné ustanovenie, doplniť doložku finančných, ekonomických a environmentálnych vplyvov a prepracovanie § 117 ods. 1 

2.	Alternatíva č. I je v rozpore s terminológiou zákona SNR č. 369/1990 Zb. o obecnom zriadení v znení neskorších predpisov. podľa ustanovenia § 27 ods. 1 cit. zákona v konaní o právach a právom chránených záujmoch alebo o povinnostiach právnických osôb a fyzických osôb rozhodujú pri prenesenom výkone štátnej správy starostovia obcí. Z uvedeného vyplýva nemožnosť výkonu pôsobnosti stavebného úradu obecným úradom alebo spoločným obecným úradom, ktoré nemajú administratívnu právnu subjektivitu.

3.	Navrhnutá lehota v bode 6 návrhu je zmätočná, v praxi nerealizovateľná, pretože väčšina obcí v navrhovanej lehote ani neobdrží žiadne podanie týkajúce sa výkonu pôsobnosti stavebného úradu. Na prac. rokovaniach pri príprave návrhu zákona bolo dohodnuté iné riešenie: 

•	vypustenie pojmu „úradovňa“ z návrhu zákona,
•	obec – stavebný úrad, ktorá po nadobudnutí účinnosti  novely nebude môcť vlastnými silami zabezpečiť prípravu rozhodnutí, bude sa môcť obrátiť o pomoc na stavebný úrad v sídle okresu, ktorý je povinný poskytnúť súčinnosť. Žiadajúci stavebný úrad by následne povinne uhradil dožadovanému stav. úradu náklady vynaložené na prípravu rozhodnutia z prostriedkov štátneho rozpočtu, delimitovaných na zabezpečenie výkonu štátnej správy a po ich vyčerpaní aj z prostriedkov obce.

Prepracovanie alternatívy I v zmysle uvedených dvoch princípov si vyžaduje podstatné úpravy textu.	Z

Z

Z

	N

čA

čA
	 MŽP SR na základe výsledkov MPK považuje za vhodnejšiu alternatívu č. I, ktorá je predložená do ďalšieho legislatívneho konania. Z uvedeného dôvodu sme ďalšie pripomienky súvisiace s alternatívou č. II do materiálu nezapracovali  ani sme tieto samostatne nevyhodnocovali.

Navrhované ustanovenia nie sú v rozpore s ust. § 27 ods. 1 zákona č. 369/1990 Zb. obecnom zriadení v znení neskorších predpisov, pretože aj v prípade spoločného obecného úradu, zriadeného na základe dohody dvoch alebo viacerých obcí, budú pri prenesenom výkone štátnej správy na úseku územného rozhodovania a stavebného poriadku rozhodovať starostovia obcí. Vyplýva to z platného znenia § 117 zákona č. 50/1976 Zb. stavebného zákona, (novelou – zákonom č. 416/2001 Z.z. vecne nezmenilo, len sa doterajší text označil ako odsek 1), podľa ktorého stavebným úradom je obec.  Priponmienka bola čiastočne akceptovaná úpravou § 117 ods. 2, kde slovo „Pôsobnosť“ bolo nahradené slovom „Činnosť“.

Navrhnutý bod 6. sa nedotýka ustanovení o nečinnosti správneho orgánu podľa správneho poriadku. Navrhovaným prechodným ustanovením sa rieši situácia výlučne vo vzťahu k aktu prechodu pôsobnosti stavebného úradu z okresných úradov na obce, v prípade keď obec nesplní povinnosť uloženú zákonom a nevytvorí podmienky pre činnosť stavebného úradu na svojom obecnom úrade, ani ju nezabezpečí spoločne s inými obcami. Či obec v tomto období obdrží nejaké podania od fyzických alebo právnických osôb je irelevantné, pretože činnosť stavebného úradu je sústavná permanentná činnosť zahŕňajúca množstvo činností vykonávaných aj z úradnej moci podľa § 86 a nasledujúcich stavebného zákona.
Bod 6 bol upravený a došlo teda k čiastočnej akceptácii pripomienky. 
Domnievame sa, že predloženou novelou boli komplexne zohľadnené závery z rokovaní a nie je nutné text zásadne prepracovať.
	Prijatie alternatívy  č. I bolo oznámené na MV SR dňa 14.11.2002.	
MF SR	Nesúhlasia s predloženým návrhom zákona, pretože z návrhu zákona nie je riešený prechod práv a povinností zamestnancov vykonávajúcich štátnu správu na úseku stavebného konania v okresných úradoch. Žiadajú zákonom určiť obce, ktoré budú oprávnené vykonávať pôsobnosť stavebného úradu v plnom rozsahu, vrátane územného obvodu a neriešiť túto problematiku nariadením vlády. Nesúhlasia s plytvaním verejných výdavkov vyplatením odstupného, keď na jednej strane sa zamestnanci prepustia a na strane druhej prenesený výkon štátnej správy na obce má byť zabezpečený kvalifikovanými zamestnancami, ktorými môžu byť tí istí zamestnanci stavebných úradov OÚ.
	Záujmom štátu je, aby prechod výkonu štátnej správy na obce bol plynulý, aby prenesený výkon štátnej správy v obciach bol zabezpečený odborníkmi a aby obyvatelia pri prijímaní rozhodnutí nepociťovali neodbornosť a neprofesionalitu.
	Takisto je záujmom nedopustiť dvojnásobné čerpanie verejných výdavkov, a to raz na vyplatenie odstupného a opätovne pri finančnom zabezpečení preneseného výkonu štátnej správy.
	Z

	N

	Akceptovaním alternatívy I sa problematika obcí, oprávnených vykonávať pôsobnosť stavebného úradu nerieší nariadením vlády ani doplnením do stavebného zákona.

	

Spôsob pripomienkového konania: skrátené  

Zoznam oslovených subjektov: Ministerstvo vnútra Slovenskej republiky, Ministerstvo financií Slovenskej republiky, Ministerstvo výstavby a regionálneho rozvoja Slovenskej republiky,  Združenie miest a obcí Slovenska		

Počet oslovených subjektov: 4		
Zaslali do stanoveného termínu: 4		
Zaslali po termíne: O		
Vôbec nezaslali: O		
Subjekty, ktoré nemali pripomienky: O		
Počet vznesených pripomienok: 8		
Počet akceptovaných: 3
Počet neakceptovaných, z toho počet zásadných: 3/3 zásadné
Subjekty, ktoré nezaslali pripomienky: O

Rozporové konanie (s kým, kedy, na akej úrovni, s akým výsledkom):
1.	s Ministerstvom výstavby a regionálneho rozvoja Slovenskej republiky (MVRR SR) dňa 14.11. 2002 na úrovni sekčných riaditeľov rezortov (za MVRR riaditeľ legislatívno právneho odboru, za MŽP generálny riaditeľ sekcie environmentálnych koncepcií, práva a informatiky). MVRR SR po vysvetlení od zásadnej pripomienky ustúpilo, netrvá na jej akceptovaní;  medzi oboma rezortami bol rozpor odstránený, 
2.	s Ministerstvom vnútra Slovenskej republiky dňa 13. 11. 2002 rokovanie ministra životného prostredia so štátnym tajomníkom ministerstva vnútra a dňa 14. 11. 2002 prebehlo rokovanie generálneho riaditeľa sekcie environmentálnych koncepcií, práva a informatiky MŽP SR s riaditeľom legislatívneho a správneho odboru MV SR. Rozpor bol po uvedených rokovaniach čiastočne odstránený.
Verzia, ktorá sa predkladá na rokovanie vlády sa predkladá v upravenom znení, v ktorom bol rozpor odstránený.